**Abony Város Önkormányzat**

**Képviselő-testülete**

**2740 Abony, Kossuth tér 1.**

JT/11-2/2024. **Tárgy**: jkv-i kivonat

**Készült:** Abony Város Önkormányzat Képviselő-testületének 2024. február 15-i nyílt üléséről

**Napirend:** Felnőtt háziorvos letelepedésének támogatása

**15/2024. (II. 15.) számú Képviselő-testületi határozat**

**felnőtt háziorvos letelepedésének támogatásáról**

Abony Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában foglalt feladatkörében eljárva, figyelemmel a Magyarország helyi önkormányzatairól szóló 2011. évi CLXXXIX. törvény 107. §-ában foglaltakra az alábbi határozatot hozza:

1. Abony Város Önkormányzatának Képviselő-testülete úgy dönt, hogy felnőtt háziorvos letelepedésének támogatása érdekében egyösszegű letelepedési támogatást biztosít 7 millió Ft összegben, mely támogatás folyósításának feltétele, hogy a felnőtt háziorvos vállalja, legalább 3 évig letelepszik Abonyban és ellátja a számára felajánlott körzetben a háziorvosi feladatokat.
2. Abony Város Önkormányzatának Képviselő-testülete felhatalmazza a polgármestert, hogy a határozat melléklete szerinti pályázati kiírást tegye közzé a Magyar Orvosi Kamara, az Országos Kórházi Főigazgatóság, valamint Abony Város honlapján.
3. Abony Város Önkormányzatának Képviselő-testülete felkéri a jegyzőt, hogy a támogatás fedezetének biztosításáról a mindenkori költségvetésben rendelkezzen.

**Határidő:** értelem szerint

**Felelős:** Pető Zsolt polgármester

**A végrehajtásban közreműködik:** Gazdasági Osztály

Hatósági és Szociális Ügyek Osztálya

**A végrehajtásról jelentést tesz:** Hatósági és Szociális Ügyek Osztálya

Gazdasági Osztály

**A határozatról értesül:**

1. Pető Zsolt polgármester
2. Dr. Egedy Zsolt Mihály általános alpolgármester
3. Dudinszky Anna Mónika alpolgármester
4. dr. Gáspár Anita jegyző
5. dr. Egedi Bernadett aljegyző
6. Valamennyi osztályvezető

K.m.f.

Pető Zsolt s.k. dr. Gáspár Anita s.k.

polgármester jegyző

Kivonat hiteléül: Abony, 2024. február 16.

Vig Dominika jkv.

**15/2024. (II.15.) sz. képviselő-testületi határozat melléklete**

**Pályázati felhívás**

Abonyban felnőtt háziorvos

letelepedésének támogatására

Abony Város Önkormányzatának képviselő-testülete pályázatot ír ki Abonyban felnőtt háziorvos letelepedésének támogatására az alábbi tartalommal:

A támogatás összege egyszeri 7 000 000 Ft.

**A letelepedési támogatás nyújtásának feltétele:**

A támogatás folyósításának feltétele, hogy a felnőtt háziorvos vállalja, legalább 3 évig letelepszik Abonyban és ellátja a számára felajánlott körzetben a háziorvosi feladatokat.

A finanszírozásra vonatkozóan az egészségügyi szolgáltatások Egészségügyi Alapból történő finanszírozásának részletes szabályairól szóló 43/1999. (III.3) Korm. rendelet szabályai az irányadók, azzal, hogy a letelepedési támogatáson túl a teljes NEAK finanszírozás a pályázót illeti meg.

A pályázat benyújtása folyamatos, elbírálása a benyújtást követő 30 napon belül történik.

**A pályázat közzétételének helye:**

* Abony Város honlapja
* Magyar Orvosi Kamara honlapja
* OKFŐ honlapja **https://alapellatas.okfo.gov.hu**

**Pályázati feltételek:**

* a pályázó megfelel az önálló orvosi tevékenységről szóló 2000. évi II. törvényben, valamint a törvény végrehajtásáról szóló 313/2011. (XII.23.) Korm. rendeletben, továbbá az egészségügyi alapellátásról szóló 2015. évi CXXIII. törvényben foglaltaknak, a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet előírásainak,
* büntetlen előélet,
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve letelepedett státuszegészségügyi alkalmasság
* a praxis vállalkozási formában történő működtetése.

**A pályázathoz csatolni kell:**

* részletes szakmai életrajz,
* iskolai végzettséget igazoló dokumentumok másolata,
* szakirányú képzettséget tanúsító okirat másolata,
* egészségügyi alkalmasságot igazoló okirat másolata,
* három hónapnál nem régebbi erkölcsi bizonyítvány,
* a működő vállalkozás meglétét igazoló dokumentum másolata (társas vállalkozás esetén alapító okirat/alapszabály és a cégbírósági bejegyzést igazoló okirat másolata vagy egyéni vállalkozás esetén a nyilvántartásba vételről szóló dokumentum)
* a pályázó nyilatkozata arról, hogy a pályázat bizottsági véleményezése, valamint képviselőtestületi tárgyalása során a Magyarország helyi önkormányzatairól szóló 2011. évi CLXXXIX. tv. 46. § (2) bekezdés c) pontja alapján a nyilvános tárgyalásba beleegyezik-e (amennyiben valamennyi pályázó nem egyezik bele a nyilvános tárgyalásba, abban az esetben a pályázatok zárt ülésen kerülnek véleményezésre és elbírálásra),
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* a pályázó nyilatkozata arról, hogy a pályázati eljárásban részt vevő személyek a pályázati anyagot megismerhetik, és abba betekinthetnek.

**A pályázat benyújtásának módja**:

* A pályázatot egy eredeti példányban annak valamennyi oldalát a pályázó eredeti aláírásával ellátva zárt borítékban postai úton az Abony Város Önkormányzat 2740 Abony, Kossuth tér 1. postacímre, vagy
* valamennyi eredeti dokumentumot szkennelve az [abony@abony.hu](mailto:abony@abony.hu) e-mail címre, vagy
* ügyfélkapun keresztül Abony Város Önkormányzata részére (ABONYONK KRID azonosító: 150295755), vagy
* személyesen az Abonyi Polgármesteri Hivatalban 2740 Abony, Kossuth tér. 1. szám alatt.

**A pályázat eredményhirdetése:** a pályázat eredményéről Abony Város Önkormányzata minden pályázót írásban értesít, az elbírálást követő 5 munkanapon belül.

**A pályázathoz kapcsolódó egyéb információk:**

A pályázattal kapcsolatos további felvilágosítást Pető Zsolt polgármester nyújt a +36 53 360 -135-ös telefonszámon.

Az önkormányzat fenntartja a pályázat eredménytelenné nyilvánításának és visszavonásának jogát.